	МИНИСТЕРСТВО НА ВЪТРЕШНИТЕ РАБОТИ


ЗАПОВЕД
№ 8121К-14915/17.09.2026 г.

ОТНОСНО:  Обявяване на конкурс за преминаване в по-висока по вид длъжност на държавни служители в МВР

На основание чл. 163, ал. 1 от Закона за Министерството на вътрешните работи, чл. 3, ал. 1 и чл. 9 от Наредба № 8121з-406 от 14 април 2015 г. за условията и реда за провеждане на конкурс за преминаване в по-висока по вид длъжност на държавните служители в МВР и докладна записка № 513р-100087/09.09.2026 г.,

ОБЯВЯВАМ:

І. Конкурс за преминаване в ръководни длъжности в Столична дирекция на вътрешните работи, както следва:

1. Отдел „Оперативен дежурен център“

04 Сектор

- началник на сектор (главен оперативен дежурен) – 1 (една) вакантна длъжност;

2. 01 районно управление
група „Оперативна дежурна част“

- началник на група – 1 (една) вакантна длъжност.
ІІ. ИЗИСКВАНИЯ към кандидатите за участие в конкурса:

1. Да са държавни служители в МВР по чл. 142, ал. 1, т. 1 или ал. 3 от ЗМВР, изпълняващи служебните си задължения на изпълнителски длъжности;

2. Да имат придобита минимална образователно-квалификационна степен на висшето образование „бакалавър” по смисъла на чл. 42, ал. 1, т. 1, б. „б” от Закона за висшето образование – за длъжностите началник на група и началник на сектор;
3. Да имат завършен курс за първоначално професионално обучение в АМВР;

4. Към крайната дата за подаване на заявленията за участие в конкурса да имат общ професионален стаж в МВР като държавни служители по чл. 142, ал. 1, т. 1 или ал. 3, както следва: 

- не по-малко от 6 (шест) години професионален стаж в МВР, от които не по-малко от 3 (три) години на изпълнителски длъжности – за длъжността началник на сектор;

- не по-малко от 5 (пет) години професионален стаж в МВР, от които не по-малко от 3 (три) години на изпълнителски длъжности – за длъжностите началник на група;

5. Да отговарят на изискванията определени в Класификатор на длъжностите в МВР за служители по чл. 142, ал. 1, т. 1 и 3 и ал. 3 от ЗМВР, утвърден със заповед на министъра на вътрешните работи № 8121з-140/24.01.2017 г.;
6. Да отговарят на изискванията на длъжностната характеристика за съответната длъжност;
7. Да притежават или да получат разрешение за достъп до класифицирана информация по Закона за защита на класифицираната информация до ниво на сигурност „Секретно“;
8. Да не са с влязла в сила заповед за налагане на дисциплинарно наказание по чл. 197, ал. 1, т. 4 или т. 5 от ЗМВР и срокът на действие на наказанието да не е изтекъл към крайната дата за подаване на заявленията за участие;
9. Да няма срещу тях образувано дисциплинарно производство по реда на чл. 207, ал. 1 от ЗМВР към крайната дата за подаване на заявленията за участие;
10. Да не са временно отстранени от длъжност.
ІІІ. НЕОБХОДИМИ ДОКУМЕНТИ за участие, място и срок за подаването им:

1. В 7 (седем) дневен срок, считано от деня, следващ публикуването на заповедта в електронната страница на дирекция „Човешки ресурси” – МВР, всеки кандидат подава заявление до председателя на конкурсната комисия, към което прилага следните документи:

1.1. Копие на диплома за завършено в Република България висше образование, ако не е вписана в регистъра по чл. 10, ал. 2, т. 3, буква „в“ от Закона за висшето образование.

В случай че дипломата на кандидата е вписана в регистъра по чл. 10, ал. 2, т. 3, буква „в“ от Закона за висшето образование, в заявлението по точка III. 1 се посочват регистрационен номер, серия, номер, дата и издател на дипломата. При издадена диплома от чуждестранно висше училище в заявлението по точка III. 1 се посочва номерът, под който документът е регистриран в Националния център за информация и документация. Кандидатите имат задължение да извършат проверка в регистрите за наличието на регистрация на дипломата;
1.2. Кадрова справка за професионалния стаж и заеманите длъжности в МВР, включваща получени отличия и награди, наложени дисциплинарни наказания, индивидуални оценки по реда на наредбата по чл. 178, ал. 2 от ЗМВР за последните два отчетни периода, както и за обстоятелствата по чл. 6, ал. 3, т. 2 и 3 от Наредба № 8121з-406 от 14 април 2015 г. за условията и реда за провеждане на конкурс за преминаване в по-висока по вид длъжност на държавните служители в Министерството на вътрешните работи, изготвена от съответното звено „Човешки ресурси“ по месторабота;

1.3. Копие на документ, удостоверяващ завършен курс за първоначално професионално обучение в Академията на МВР;
1.4. Копие на документ, удостоверяващ разрешения достъп до класифицирана информация до изискващото се ниво на сигурност или съгласие за проучване по Закона за защита на класифицираната информация;

1.5. Документ за извършена предварителна проверка за установяване на принадлежност към органите по чл. 1 от ЗДРДОПБГДСРСБНА или писмено съгласие за извършването и (не се отнася за родените след 16.07.1973 г.) за длъжността по т. 1.
1.6. Други документи (удостоверения, сертификати и други), имащи отношение към конкурса.
2. В заявлението по точка III. 1 кандидатът посочва структурата и длъжността, за която кандидатства, като в конкурса се допуска участие само за една длъжност;

3. Заявлението по точка ІІІ.1 да се регистрира в деловодството на структурното звено по месторабота и да се изпрати по служебен ред в отдел „Човешки ресурси“ при Столична дирекция на вътрешните работи;

4. До участие в конкурса не се допускат кандидати, подали заявление извън срока по точка ІІІ.1.

ІV. НАЧИН за провеждане на конкурса:

1. Проверка на професионалните знания на кандидатите чрез писмена разработка в рамките на 180 минути, по тема, определена от следната тематика:
- Закон за министерството на вътрешните работи.

- Закон за защита на личните данни.

- Закона за защита от домашното насилие.

- Закон за противодействие на тероризма.

- Етичния кодекс за поведение на държавните служители на МВР.

- Дисциплината и дисциплинарната практика в МВР.

- Инструкция № 8121з - 78/24.01.2015 г. за реда за осъществяване на задържане, оборудването на помещенията за настаняване на задържани лица и реда в тях в МВР. (изм. и доп. с МЗ №№ 8121з - 1118/12.09.2015 г., 8121з - 290/31.03.2016 г., 8121з - 1496/27.11.2018 г., 8121з - 250/16.02.2023 г. и № 8121з - 72/19.01.2026 г.)

- Инструкцията и реда за управление при кризи и Наредбата за поддържане  на отбранително - мобилизационна готовност на  състава.

- Заповед № 8121з - 303/17.03.2021 г., относно утвърждаване на Вътрешни правила за организацията и реда за осъществяване на дежурство в МВР.
- Заповед № 8121з - 305/17.03.2021 г., относно утвърждаване на Процедури за реагиране от органите на МВР. (доп. с МЗ № 8121з-1333/10.10.2022 г., изм. и доп. с МЗ № 8121з-1614/05.10.2023 г., изм. с МЗ № 8121з-2089/14.12.2023 г., доп. с МЗ № 8121з-2099/15.12.2023 г. и изм. с МЗ № 8121з-184/08.02.2024 г.)
- Наредба № 8121з - 922/22.07.2022 г. за реда за организацията на работното време, за неговото отчитане, за компенсирането на работата извън редовното работно време, режима на дежурство, времето за отдих и почивките на държавните служители по чл.142, ал.1, т. 1 и ал. 3 от ЗМВР.

- Заповед № 8121з-1013/08.08.2017 г., относно Утвърждаване на  Вътрешни правила за организацията на документообoрота в МВР. (изм. и доп. с МЗ № 8121з-164/03.02.2023г., изм. с МЗ № 8121з-1276/16.08.2023г. и изм. и доп. с МЗ № 8121з-818/20.06.2025 г.).

- Заповед № 8121з-522/27.04.2022 г., относно утвърждаване на Правила за организацията на работата в МВР с предложенията и сигналите. (изм. с МЗ № 8121з-355/06.03.2023 г.).
- Заповед № 513з-9223/10.08.2026 г. на Директор СДВР, относно организация, ръководство и контрол на работата чрез „Автоматизирана система за локализация и визуализация на мобилни единици в МВР“.
- Заповед № 8121з-235/16.02.2023 г., относно определяне на Единна система за обмен на кодирана информация при извършване на проверки на лица и МПС от полицейски служители.

1.1. Начин на оценяване – писмените разработки се оценяват в цели числа по петстепенна скала с най-ниска оценка 2 (две) и най-висока 6 (шест) и окончателна оценка, определена по реда на чл. 23, ал. 4 от Наредба № 8121з-406 от 14 април 2015 г.;

1.2. Определям елиминаторен праг от получената окончателна оценка – 4,00 (четири);

1.3. Кандидати, които не са преминали елиминаторния праг при проверката на професионалните знания, отпадат от по-нататъшно участие в конкурса.

2. Структурирано интервю – съгласно Методика за провеждане и оценка на структурирано интервю (Приложение № 2 към чл. 17, ал. 6 от Наредба № 8121з-406/14.04.2015г. за условията и реда за провеждане на конкурс за преминаване в по-висока по вид длъжност на държавните служители в МВР);

2.1. Начин на оценяване – съгласно т. 3 от Методиката за провеждане и оценка на структурирано интервю;

2.2. Кандидати, които не са преминали елиминаторния праг на структурираното интервю, определен в т. 6 от Методиката за провеждане и оценка на структурирано интервю, отпадат от по-нататъшно участие в конкурса.

3. Крайна оценка – сбор от оценката на професионалните знания и оценката от структурираното интервю.

V. КОНКУРСНАТА ПРОЦЕДУРА да се проведе в срок до 4 (четири) месеца от обявяването на конкурса.

VІ. ОПРЕДЕЛЯМ състав на конкурсната комисия:………………………………….
VІІ. Обжалване на конкурса – по реда на чл. 163а от ЗМВР.
VІІІ. Председателят на конкурсната комисия да създаде организация за провеждане и приключване в срок на конкурсната процедура.

ІХ. Заповедта да се публикува в електронната страница на дирекция „Човешки ресурси” – МВР в интранет и интернет, и да се изпрати на структурите по чл. 37 от Закона за МВР, за сведение и изпълнение.

МИНИСТЪР:              (п)
Иван Демерджиев

